Държавен вестник, бр. 62, 2022 г., стр. 171

БРОЙ  62	
Д Ъ Р Ж А В Е Н  В Е С Т Н И К 	
СТР.  171  
§ 50. В чл. 81 се правят следните изменения 
и допълнения:
1. Алинея 1 се изменя така:
„(1) Операторът на електропреносната мре­
жа предоставя ежегодно на ЕМОПС-Е необ­
ходимите данни, за да се извършва оценката 
на адекватността на европейските ресурси за 
десетгодишен период.“
2. Алинея 2 се изменя така:
„(2) Производителите на електрическа енер­
гия и други участници на пазара представят на 
оператора на електропреносната мрежа данни 
относно очакваното използване на производ­
ствените ресурси, като отчитат наличието на 
първични ресурси и подходящи сценарии за 
планираното търсене и предлагане.“
3. Алинеи 3, 4 и 5 се отменят.
§ 51. Създава се чл. 81а:
„Чл. 81а. (1) Оценките на адекватността 
на националните ресурси за десетгодишен 
период имат регионален обхват и се основават 
на методика, одобрена от АСРЕ. 
(2) Оценките на адекватността на наци­
оналните ресурси за десетгодишен период 
съдържат референтните централни сценарии 
за прогнозираното търсене и предлагане, 
включително икономическа оценка на вероят­
ността за излизане от експлоатация, спиране 
на експлоатацията, изграждане на нови ге­
нериращи мощности и мерки за постигане 
на целите за енергийната ефективност и за 
свързаност между електроенергийните систе­
ми и подходяща чувствителност на екстремни 
метеорологични събития, хидроложки усло­
вия, цените на едро и развитието на цената 
на въглеродните емисии.
(3) Референтните централни сценарии по 
ал. 2 се базират на актуалния интегриран 
национален план за енергетика и климат.
(4) Оценките на адекватността на национал­
ните ресурси за десетгодишен период може да 
вземат предвид допълнителна чувствителност 
освен тази, посочена в ал. 2. В такива случаи 
в оценките на адекватността на националните 
ресурси може: 
1. да се правят допускания, при които да 
се отчитат особеностите на националното 
търсене и предлагане на електрическа енергия; 
2. да се използват инструменти и съгласу­
вани скорошни данни, които са в допълнение 
на използваните от ЕМОПС-Е за оценка на 
адекватността на европейските ресурси. 
(5) При оценяването на приноса на дос­
тавчиците на капацитет, разположени в друга 
държава членка за сигурността на достав­
ките на обхванатите от тях пазарни зони, в 
оценките на адекватността на националните 
ресурси се използва методика за изчисляване 
на максималния входен капацитет за транс­
гранично участие.
(6) До оценките на адекватността на на­
ционалните ресурси за десетгодишен период 
се осигурява публичен достъп.
(7) Когато при оценката на адекватността 
на националните ресурси за десетгодишен 
период се установи опасение за адекватност­
та, което не е било установено при оценката 
на адекватността на европейските ресурси, 
оценката на адекватността на националните 
ресурси включва причините за разликите 
между двете оценки на адекватността на 
ресурсите, в това число и подробности за 
използваната чувствителност и съответните 
заложени допускания. 
(8) Операторът на електропреносната мре­
жа публикува оценката на адекватността на 
националните ресурси, която се представя 
на АСРЕ.
(9) Операторът на електропреносната мрежа 
взема предвид становището на АСРЕ и когато 
е необходимо, променя своята окончателна 
оценка. Ако реши да не вземе напълно пред­
вид становището на АСРЕ, той публикува 
публично подробно мотивиран доклад.
(10) В случаите на ал. 7 операторът на елек­
тропреносната мрежа информира незабавно 
комисията и министъра на енергетиката.“
§ 52. Създава се чл. 81б:
„Чл. 81б. (1) Операторът на електропренос­
ната мрежа извършва краткосрочен анализ на 
адекватността на контролната зона, като прави 
оценка на общото възможно производство в 
своята контролна зона и възможностите за 
внос през границите на зоната с цел да задо­
воли общото потребление в своята контролна 
зона при различни сценарии на експлоатация, 
като взема предвид необходимото ниво на 
резервите на активна мощност, като:
1. използва най-новите планове за разпо­
лагаемост и най-новите налични данни за:
а) способностите на модулите за производ­
ство на електрическа енергия; 
б) междузоновата преносна способност;
в) възможната реакция на потреблението;
2. взема предвид влиянието на производ­
ството от възобновяеми енергийни източници 
и на товара; 
3. оценява вероятността за възникване на 
неизпълнение на задължителните показатели 
за адекватност и очаквана продължителност, 
както и очакваното количество недоставена 
енергия;
4. уведомява за случаите по т. 3 комисията, 
министъра на енергетиката и всички оста­
нали оператори на електропреносни мрежи 
посредством средата за данни за оперативно 
планиране на ЕМОПС-Е.
(2) Операторът на електропреносната 
мрежа извършва анализ на адекватността на 
контролната зона за период до една седмица 
напред включително, като:
1. дава своя принос за изготвянето на 
общоевропейската годишна лятна и зимна 
прогноза за адекватността, като прилага 
методиката, приета от ЕМОПС-Е, посочена 
в чл. 8, параграф 3, буква е) от Регламент 
(ЕО) № 714/2009, относно условията за дос­
тъп до мрежата за трансграничен обмен на 
електроенергия;